**Nicos karnavalas ir Žydroji pakrantė**

**Kelionės data: 2020 m. vasario 26 d. - kovo 1 d.**

**Kelionės trukmė: 5 d. / 4 n.**

**Kelionės kaina: 695 €/asm.**

***Kartojame tai, kas dažniausiai būna nepakartojama:***

Nuostabioji trijų festivalių programa su vizitais, degustacijomis,

apsilankymu kvepalų fabrike ☺

**Svarbi informacija:**  
Registruojantis kelionei mokama visa kaina - 695 Eur/asmeniui.  
Keliaujantys nuvykimą iki Vilniaus oro uosto organizuojasi patys.  
Registruotis galima telefonu **8 687 21938** arba elektroniniu paštu **tic@utenainfo.lt**.

**1 diena.** Skrydis Vilnius 06:15 – Nica 08:10. Kelionė autobusu pas vyndarį. Vynų rūsių lankymas, įdomus pasakojimas ir degustacija. Pervežimas į viešbutį ir registracija jame. Laisvas laikas pietums arba poilsiui po kelionės. Bataille des Fleurs unikalus gėlių paradas, primenantis Olandijos gėlių parado ir audringo Rio de Žaneiro karnavalo kokteilį. Nicos gatvėmis rieda gėlių platformos, išpuoštos tūkstančiais gėlių, spalvingumu gėlėms nenusileidžia šokėjos, žygiuoja pučiamųjų orkestrai. Trumpa ekskursija pėsčiomis po Naująją Nicą. Laisvas laikas vakarienei. Nakvynė viešbutyje Nicoje.

**2 diena.** Pusryčiai. Ekskursijos pėsčiomis tęsinys – senoji Nica. Saulės laikrodis (galėsite tapti jo dalimi!), Fontaine du Soleil, Massena aikštė, Jean Médecin aveniu, begaliniai parkai, skverai, sodai. Cours Saleya pėsčiųjų apsipirkimo gatvė su daugybe restoranų ir kavinių su lauko terasomis. "Vieille ville" – senamiestis su siauromis gatvelėmis, vingiuojančiomis tarp senų raudonstogių pastatų. Laisvas laikas pietums. Ekskursijos tęsinys autobusu – Villa & Jardins Ephrussi de Rothschild lankymas.

Apsilankymas egzotiškame Monako kaktusų sode, kuriame grožėsitės daugiau nei 1000 rūšių kaktusais, stalagmitų grotomis. Laisvas laikas vakarienei. Atvykstame į Mentoną. Tai apelsinų, mandarinų, citrinų, palmių ir eukaliptų miestas.  Pasakojama, kad Ieva pavogtą iš Rojaus sodo citriną pasodino šioje vietovėje. Vakare stebėsime citrusinių vaisių teatralizuotą eiseną – karnavalą. Nakvynė viešbutyje Nicoje.

**3 diena.** Pusryčiai. Autobusu keliaujame į Triufelių ūkį – jo lankymas su degustacija. Citrinų ir kt. vaisių augintojo ekologinio ūkio lankymas. Pasivaikščiojimas po Mentono senamiestį. Grįžimas ir laisvas laikas vakarienei Nicoje. Nakvynė viešbutyje Nicoje.

**4 diena.** Pusryčiai. Ekskursija pėsčiomis po kūrybos dvasia persismelkusį Saint-Paul-de-Vence miestelį. Pasivaikščiojimas po Gourdon miestelį ir laisvas laikas pietums. Apsilankymas kvepalų fabrike. Visos prancūziškų aromatų paslaptys! Ekskursija pėsčiomis po Eze miestelį. Pavakare grįžimas į Nicą. Laisvas laikas vakarienei ir lauktuvėms. Vakare – įspūdinga Nicos karnavalo eisena. Nakvynė viešbutyje Nicoje.

**5 diena.** Pusryčiai arba „sausas davinys“. Anksti ryte pervežimas į oro uostą. Skrydis Nica 08:45 – Vilnius 12:35.

**Lankomų objektų seka ir skrydžių grafikas gali keistis!**

***Į kelionės kainą įskaičiuota:***

* Tiesioginių skrydžių bilietai Vilnius – Nica – Vilnius su mažu rankiniu bagažu (40x30x20 cm, iki 10 kg);
* Vietinio transporto paslaugos, kuro, kelių, parkavimo ir kt. mokesčiai;
* Pervežimas iš/į oro uostą;
* 4 nakvynės turistinės klasės (3\*) viešbutyje Nicoje dviviečiuose kambariuose su pusryčiais;
* Miesto mokestis;
* Kelionės vadovo iš Lietuvos paslaugos visos kelionės metu;
* 3 festivalių bilietai: Nicos, gėlių ir citrinų;
* Apsilankymas Rothschild viloje;
* Apsilankymas kaktusų sode;
* Apsilankymas triufelių ūkyje su degustacija;
* Apsilankymas citrinų ūkyje (pačios saldžiausios citrinos pasaulyje);
* Apsilankymas vynų rūsiuose su degustacija;
* Apsilankymas kvepalų fabrike;
* Kelionės dokumentų sutvarkymas;
* Organizacinės išlaidos**.**

***Į kelionės kainą neįskaičiuota:***

* Papildomas bagažas ar kt. paslaugos skrydžių metu (dėl išsamesnės informacijos kreiptis į kelionių organizatorių);
* Vienviečio kambario priemoka;
* Pietūs ir vakarienės;
* Kvepalų fabrike turėsite galimybę įsigyti kvepalų;
* Arbatpinigiai kelionės vadovui/gidui/vairuotojui/viešbučiams (savo nuožiūra);
* Medicininių išlaidų, nelaimingų atsitikimų, ir kt. draudimai (galioja Europos sveikatos draudimo kortelė);
* Asmeninės ir kitos nenumatytos išlaidos.

***DĖMESIO!***

* Nupirkus aviabilietus – pinigai už juos negrąžinami.
* Perkant būtina nurodyti tikslius asmens duomenis (vardas ir pavardė kaip asmens dokumente, geriausia pateikti asmens dokumento kopiją, su kuriuo planuojate vykti), nes klaidų taisymas lėktuvo bilietuose yra galimas tik už papildomą mokestį.

***Skrydžių laikai:***

Vilnius 06:15 –Nica – 08:10;

Nica 08:45 – Vilnius 12:35.

Skrydžių laikai gali keistis priklausomai nuo skrydžius vykdančios bendrovės ir kitų veiksnių. Patikslinta informacija bus pateikta kelionės atmintinėje artėjant kelionei.

***Reikalingas LR piliečio pasas arba tapatybės kortelė.***

***Asmens dokumento galiojimo laikas turi būti ne trumpesnis nei 3 mėn. po kelionės pabaigos!***